Συντεταγμένες: 41°20′19″N 22°55′39″E﻿ / ﻿41.33861°N 22.92750°E﻿ / 41.33861; 22.92750

Η οροσειρά **Μπέλλες** ή **Κερκίνη** (Βουλγαρικά: Беласица μτφ. *Μπελασίτσα*) βρίσκεται στην περιοχή της Μακεδονίας και ανήκει στην Ελλάδα (νότιο και ανατολικό τμήμα, σε ποσοστό 45%), στη Δημοκρατία της Βόρειας Μακεδονίας (δυτικό τμήμα, σε ποσοστό 35%) και τη Βουλγαρία (βόρειο τμήμα, σε ποσοστό 20%). Αποτελεί φυσικό σύνορο της Ελλάδας αφενός από νότο, και αφετέρου Βουλγαρίας και Σκοπίων από βορρά. Στο ελληνικό τμήμα βρίσκεται στις περιφερειακές ενότητες Σερρών και Κιλκίς. Η Κερκίνη ανήκει στην οροσειρά του Δυτικού Ορβήλου, της οποίας αποτελεί το νοτιότερο τμήμα.

Η περιοχή του Μπέλλες χαρακτηρίστηκε ευρωπεριοχή το 2003. Επίσης, είναι προστατευόμενος βιότοπος του Natura 2000.

Μορφολογία
----------

Η οροσειρά βρίσκεται βορειοανατολικά της λίμνης Δοϊράνης και έχει μήκος περίπου 60 χλμ και πλάτος 7 με 9 χλμ. Το υψηλότερο σημείο της βρίσκεται στην κορυφή Ράντομιρ (*Radomir – Kalabak*), στα 2.029 μέτρα, ενώ το γενικότερο υψόμετρο ποικίλλει μεταξύ των 300 και 1900 μέτρων πάνω από το επίπεδο της θάλασσας. Το κλίμα της περιοχής είναι ηπειρωτικό

Ιστορικά στοιχεία
-----------------

Η οροσειρά του Μπέλλες ταυτίζεται με τη δασώδη και ακατοίκητη Κερκίνη, που μνημονεύεται από τον Θουκυδίδη στην περιγραφή της πορείας του Σιτάλκη, βασιλιά των Θρακών Οδρυσών, κατά την εκστρατεία του εναντίον της Μακεδονίας (το 429 π.Χ.). Επίσης, ταυτίζεται με τον Δυτικό Όρβηλο ή καλύτερα αποτελούσε παρακλάδι του, αφού σύμφωνα με τον Ηρόδοτο υψωνόταν πλάι στην αρχαία λίμνη Πρασιάδα (σημ. Δοϊράνη).

Η περιοχή έγινε πεδίο σημαντικών μαχών κατα την βυζαντινή περίοδο. Η Μάχη του Κλειδίου διεξήχθη στις 29 Ιουλίου 1014 μεταξύ της Βυζαντινής και της Βουλγαρικής Αυτοκρατορίας, στην περιοχή μεταξύ των οροσειρών της Κερκίνης και του Δυτικού Ορβήλου, κοντά στο χωριό Κλειδίον (σήμερα στη Βουλγαρία) και έληξε με νίκη των Βυζαντινών. Η αποφασιστική μάχη έγινε με επίθεση των Βυζαντινών, υπό την ηγεσία του στρατηγού Νικηφόρου Ξιφία, και είχε ως αποτέλεσμα την ολοκληρωτική καταστροφή των Βουλγάρων.

Η Μάχη του Δημητρίτζη διεξήχθη στην περιοχή της Σιντικής Σερρών το 1185, μεταξύ των δυνάμεων του Βυζαντινού στρατού και των Νορμανδών του Βασιλείου της Σικελίας, οι οποίοι είχαν πρόσφατα αλώσει τη δεύτερη μεγαλύτερη πόλη της Βυζαντινής Αυτοκρατορίας, τη Θεσσαλονίκη. Ήταν καθοριστική βυζαντινή νίκη, η οποία τερμάτισε οριστικά τη νορμανδική απειλή για την Αυτοκρατορία.

Παραπομπές
----------

1. ↑  «N2K GR1260010 dataforms». *natura2000.eea.europa.eu*. Ανακτήθηκε στις 21 Ιουνίου 2019.
2. ↑   Αρχειοθετήθηκε 2017-04-24 στο Wayback Machine. Δ. Κ. Σαμσάρης, Ιστορική γεωγραφία της Ανατολικής Μακεδονίας κατά την αρχαιότητα, Θεσσαλονίκη 1976 (Εταιρεία Μακεδονικών Σπουδών), σ. 11-12. ISBN 960-7265-16-5.
3. ↑  Ioannes Scylitzes, Historia, in "Selected sources" Vol. II, pp. 65–66
4. ↑  Ostrogorski, History of Byzantium
5. ↑  Nicetae Choniatae Historia, Τόμος 23, σελ.469
6. ↑  Ιστορία του ελληνικού έθνους - Τόμος δ΄, Κωνσταντίνος Παπαρρηγόπουλος, περιεχόμενα
7. ↑  Angold, M. (1984) *The Byzantine Empire 1025-1204: A Political History*, Longman, Harlow
8. ↑  Choniates, N.: Magoulias, Harry J. (επιμ.). *Ο City of Byzantium. Annals of Niketas*.

Εικόνες
-------

|  |  |  |
| --- | --- | --- |
| 

|  |
| --- |
| Το όρος Μπέλλες από τον Καβαλλάρη Κιλκίς (νοτιοδυτικά)
 |
| Το όρος Μπέλλες από τον Καβαλλάρη Κιλκίς (νοτιοδυτικά)
  |

 |

* χάρτης του βουνούχάρτης του βουνού
* χιονισμένες κορυφέςχιονισμένες κορυφές
* κορυφή της Μπέλεςκορυφή της Μπέλες
* 
* Άποψη του όρους Μπέλες, χιονισμένοΆποψη του όρους Μπέλες, χιονισμένο

Εξωτερικοί σύνδεσμοι
--------------------

* Το Βήμα, όρος Μπέλες

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπέλλες** |


|  |  |
| --- | --- |
| εικονίδιο Βόρεια Μακεδονία | Πύλη Βόρεια Μακεδονία |